
     G R A D   O P A T I J A

                         Gradonačelnik

KLASA: 363-01/15-01/251
URBROJ: 2156/01-03/01-15-1
Opatija, 14. listopada 2015.

Na temelju članka 21. Odluke o komunalnom redu (Službene novine Primorsko-goranske županije br. 13/09 – pročišćeni tekst i 5/15) Gradonačelnik Grada Opatije,  donosi 
ODLUKU

1. Plakatiranje za vrijeme izborne promidžbe za zastupnike u Hrvatski sabor obavljati će se na sljedeći način. 

Izborna promidžba počinje danom objave zbirnih lista izbornih jedinica i završava 24 sata prije dana održavanja izbora, dakle traje od 22. listopada do 6. studenog 2015. godine u 24: sata.
Radi postavljanja plakata na plakatnim površinama Grada Opatije odnosno samostojećim stalcima za plakatiranje i plakatnim mjestima na zidovima izborni stožeri dužni su se javiti  Ustanovi Festival Opatija, Opatija, Zert bb, s time da su dužni podmiriti naknadu za korištenje kao i usluge postavljanja plakata određene aktom  „Uvjeti najma i korištenja objekta Ljetne pozornice te popratnog sadržaja koje najmoprimcu stoje na raspolaganju i ostalih usluga Ustanove Festival Opatija“.

Ustanova Festival Opatija dužna je u slučaju da zahtjevi izbornih stožera u ukupnom smislu prekoračuju broj raspoloživih plakatnih mjesta izvršiti raspored dodjele plakatnih mjesta prema kojemu bi svaki od izbornih stožera dobio na korištenje jednak broj plakatnih mjesta.

2.Postavljanje plakata izvan utvrđenih lokacija (posebice na zidovima, fasadama, ogradama, vratima, klupama i sl.) predstavlja prekršaj u smislu odredaba Odluke o komunalnom redu te će Komunalno redarstvo narediti uklanjanje istih, a protiv prekršitelja podnijeti prekršajne naloge.

                                                                                                              Gradonačelnik:







                                       Ivo Dujmić, ing.

Dostaviti:
1. Festival Opatija, Opatija, Zert bb,

2. Upravni odjel za komunalni sustav i zaštitu okoliša, ovdje,
3. Ured Grada, ovdje,
4. Pismohrana.

